cyanic-selkie/wikianc huggingface dataset:
מגנר איסאקסן
בקריירה הקבוצתית זכה בגביע הנורווגי עם Lyn בשנים 1945 ו-1946. במדים הלאומיים כבש 5 שערים ב-14 הופעות. הופעת הבכורה שלו הייתה ב-26 ביולי 1936 בניצחון 3–4 נגד שוודיה בסטוקהולם, בה גם כבש. איסאקסן היה שותף לזכייה במדליית ארד באולימפיאדת 1936. ברבע הגמר כבש צמד בניצחון 0–2 על גרמניה הנאצית, המשחק היחיד בו הרודן אדולף היטלר צפה מהיציע. בנוסף לכך שיחק במונדיאל 1938 בו נורווגיה סיימה את דרכה במשחק הראשון.
No Idea
No Idea (בעברית: אין מושג) הוא סינגל של הראפר והזמר האמריקאי דון טוליבר. השיר פורסם דרך חברות התקליטים קקטוס ג'ק, אטלנטיק רקורדס, ו-We Run It Entertainemnt ב-29 במאי 2019, כסינגל הראשי מתוך אלבום האולפן הראשון של טוליבר, Heaven or Hell. השיר הופק על ידי וונדהגרל וקיוביטז. השיר צבר פופולריות רבה החל מדצמבר 2019 לאחר שנעשה ויראלי באפליקציית שיתוף הווידאו טיקטוק.
למעלה משמונה מיליון סרטונים בהם נכלל השיר פורסמו בטיקטוק, שזכו ליותר מ-6 מיליארד צפיות, נכון ליוני 2020. בסרטונים מופיעים בדרך כלל אנשים הרוקדים לצלילי הפזמון. No Idea היה לשיר הטיקטוק הטוב ביותר בדצמבר 2019.
הקליפ של השיר פורסם גם הוא ב-29 במאי 2019, ובוים על ידי גרנט זינגר.
רקע וכתיבה
דון טוליבר זכה לראשונה לפופולריות בשנת 2018, לאחר שהופיע באלבום Astroworld של טראוויס סקוט, ברצועה "Can't Say". השיר הוסמך לתואר פלטינה, וטוליבר הופיע יחד עם סקוט בסיבוב ההופעות אסטרוורלד. הוא פרסם את אלבום המיקס השני שלו, Donny Womack (שנקרא על שם האלטר-אגו שלו) באותו חודש עם יציאתו של Astroworld באוגוסט 2018, ובהמשך יצא No Idea כסינגל ב-29 במאי, שנה לאחר מכן. השיר צבר פופולריות רבה באפליקציית שיתוף הווידאו טיקטוק והחל להתקדם במעלה מצעדים רבים ברחבי העולם. טוליבר תיאר את השיר כ"פרק ראשון, ההקדמה האמיתית לפרק של פרויקט חדש".
ביקורות
במגזין Complex נכתב כי השיר הוא "כל מה שאתה רוצה משיר של דון טוליבר", כשהוא מחמיא ל"מלודיות" וליכולת של טוליבר להציג את כישוריו המתפתחים ככותב שירים. נאדה מש מ-HotNewHipHop ציינה כיצד "הוייב הדארק-טראפי של השיר" משלים את הראפ של טוליבר.
ג'אמע אל-תרמיד'י
ג'אמע אל-תרמיד'י (בערבית: جامع الترمذي) הוא אחד מששת ספרי החדית' המרכזיים באסלאם הסוני, הנקראים אל-כותוב א-סיתה. הספר חובר על ידי אימאם אל-תרמיד'י, במשך כ-20 שנה.
Breathe (שיר של טיילור סוויפט)
Breathe (בעברית: לִנְשׁוֹם) הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמרת-יוצרת האמריקאית קולבי קאליי, מתוך אלבום האולפן השני של סוויפט, Fearless. השיר יצא לאור ב-21 באוקטובר 2008, על ידי חברת התקליטים ביג משין רקורדס, כסינגל שיווקי מתוך האלבום. הוא נכתב על ידי סוויפט וקאליי והופק על ידי נייתן צ'פמן וסוויפט. השיר נכתב על סיום קשרי ידידות. מבחינה מוזיקלית, הוא מאופיין בגיטרה אקוסטית, פסנתר וכינורות. מבחינה לירית, "Breathe" מתייחס לשברון לב ואובדן חברות קרובה.
השיר זכה לביקורות חיוביות מטעם מבקרי המוזיקה העכשווית. "Breathe" היה אחד משני שירים בהם התארחה קאליי שהיה מועמד לפרס גראמי בקטגוריית "שיתוף הפעולה הקולי הטוב ביותר לשיר פופ"; השני שלה שהועמד היה "Lucky" ביחד עם ג'ייסון מראז שזכה בפרס. "Breathe" הגיע בשיאו למקום ה-87 במצעד הבילבורד הוט 100 וקיבל על ידי איגוד תעשיית ההקלטות האמריקאי (RIAA) את תואר הזהב. היא ביצעה אותו בשידור חי בפעם הראשונה בקריירה שלה במיאמי גארדנס, פלורידה במהלך "Reputation Stadium Tour".
במרוצת השנים דורג השיר במקום ה-161 ברשימת "כל 206 השירים של טיילור סוויפט, לפי דירוג", שפורסמה על ידי רולינג סטון.
רקע וכתיבה
סוויפט רצתה שקאליי תבצע קולות רקע, אך בקול גבוה, מספיק כדי שהמאזינים יזהו מי מבצעת את אותם קולות הרקע. במקור, סוויפט וקאליי היו אמורות לשיר יחד בפזמון השיר בלבד, אך לאחר שקאליי הקליטה את החלקים שלה, החליטה סוויפט לכלול אותה לאורך מרבית השיר, בעקבות כך שהתרשמה מביצועיה. סוויפט הקליטה לראשונה את כל השיר, וקאליי הקליטה את קולות הרקע בנפרד. סוויפט הייתה מרוצה מאוד מהתוצר המוגמר והצהירה כי: "אני חושבת שהיא (קולבי קאליי) נשמעת יפה מאוד. אני כל כך מתרגשת מכך שקולה נמצא באלבום שלי".
הרכב
"Breathe" הוא בלדת קאנטרי פופ באורך של ארבע דקות ועשרים ואחת שניות. הוא נכתב במהירות רגילה ויש לו קצב של 72 פעימות בדקה. הוא כתוב בסולם של רה במול, וקולותיהן של סוויפט וקאליי משתרעים על אוקטבה אחת שנעה מסול במול עד סי במול. "Breathe" עוקב אחר התקדמות האקורד רה במול–לה במול–סול במול. כלי הנגינה העיקריים בשיר הם גיטרה אקוסטית, פסנתר וכינורות. המיקסינג שלו נעשה על ידי ג'סטין ניבנק, תוך שדרו בולמן היה לעוזר שלו. על המאסטרינג היה אחראי האנק ויליאמס.
מילות השיר "Breathe" עוסקות בשברון לב ואובדן חברות קרובה. בבתים של השיר, המספרת (סוויפט) מכירה בכך שאנשים משתנים, גדלים ואף מתרחקים זה מזה, אם כי היא נסערת בנוגע לכך מכיוון שהיא הכירה את אותו האדם "כמו כף ידה". ברפרנים שלו, היא מבינה את הצורך להישאר חזקה ולהמשיך לנשום לכאורה, כדי לחיות בלי אותו האדם. קן טאקר מבילבורד האמין ש-"Breathe" הוא "שיר על אהבה שהשתבשה". ברולינג סטון האמינו ש"השיר מלא בניואנסים".
ביקורת
השיר זכה לביקורות חיוביות מטעם מבקרי המוזיקה העכשווית. קן טאקר מבילבורד אמר כי השיר מתאים לנשים מקבוצות גיל שונות. גארי טראסט, גם הוא מבילבורד, כתב, "הבלדה הזו, אולי יחד עם סינגלים פוטנציאליים אחרים כמו "You're Not Sorry" ו-"Forever & Always", יכולה להמשיך את רצף הלהיטים של סוויפט עד שנת 2011". ג'ונתן קיף ממגזין סלנט חשב שסוויפט הייתה צריכה לבחור מישהי אחרת שתקליט עימה את השיר, בטענה שקאליי "אדישה מדי". טיילור ווטרבי מבילבורד טען שמדובר בשיתוף הפעולה השביעי הטוב ביותר של סוויפט. הוא הוסיף ש"יש לה קול מקסים", והמשיך ותיאר את קולה של קאליי כ"חלק". הוא סיכם ואמר, "זה אולי שיר הפרידה הכי מרגיע בכל הזמנים".
"Breathe" היה אחד משני שירים בהם התארחה קאליי שהיה מועמד לפרס גראמי בקטגוריית "שיתוף הפעולה הקולי הטוב ביותר לשיר פופ"; השני שלה שהועמד היה "Lucky" ביחד עם ג'ייסון מראז שזכה בפרס. על כך ש-"Breathe" לא זכה בפרס, אמרה קאליי,"אני אוהבת את "Breathe" עם טיילור, אבל אני מבצעת את "Lucky" עם ג'ייסון בכל רחבי העולם בשנה האחרונה, ולכן אני שמחה שהוא זכה". ברולינג סטון הוא דורג במקום ה-161 ברשימת "כל 206 השירים של טיילור סוויפט, לפי דירוג". ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed דורג השיר במקום ה-22.
הצלחה מסחרית
ב-29 בנובמבר 2008, "Breathe" הופיע לראשונה במקום ה-87 במצעד הבילבורד הוט 100, אך יצא ממנו בשבוע שלאחר מכן. בעקבות כך שנכנס למצעד ביחד עם שישה שירים נוספים של סוויפט, היא הפכה לאישה השנייה בהיסטוריית המצעד ששבעה משיריה הצליחו להתברג בו באותו השבוע, כשהקודמת שעשתה זאת הייתה האנה מונטנה (מיילי סיירוס), עם שבעה שירים גם כן. מאוחר יותר, הכניסה סוויפט למצעד 17 שירים ושברה את שיא כל הזמנים למרבית הכניסות של שירים בו-זמנית למצעד. בשנת 2019, כשהוציאה את אלבום האולפן השביעי שלה Lover, היא הכניסה למצעד 18 שירים והרחיבה את השיא של עצמה. בשנת 2014, קיבל השיר את תואר הזהב בארצות הברית.
קרדיטים וצוות
כל הקרדיטים שלהלן לקוחים מהערות האלבום של Fearless.
(בעברית: לנשום (גרסתה של טיילור)) היא הקלטה חוזרת של "Breathe". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.
צבא ההגנה לישראל במלחמת ששת הימים
עם פרוץ המלחמה, היו לכוחות צה"ל היו כ-50,000 חיילים בסדיר ועוד למעלה מ-200,000 חיילי מילואים. בנוסף על כך, לצה"ל היו כ-197 מטוסים וכ-800 טנקים. מן הצד השני לצבאות ערב היו למעלה מ-545,000 חיילים, 957 מטוסי קרב וכ-2,500 טנקים.
במהלך המלחמה נהרגו כ-779 חיילי צה"ל, ונפצעו כ-2,593. כ-15 חיילים נפלו בשבי, והופלו כ-46 מטוסים.
לאחר המלחמה הוענק אות מלחמת ששת הימים למשתתפים במלחמה. בנוסף על האות הוענקו (החל מ-1973) כ-11 עיטורי גבורה, 39 עיטורי עוז ו-204 עיטורי מופת.
5 ביוני
בשעה 23:00 החל קרב אום-כתף שבמזרח סיני.
6 ביוני
בשעה 06:00 הסתיים קרב אום-כתף בניצחון ישראלי עם כ-43 הרוגים ישראלים אל מול 2,000 הרוגים מצרים. כשעתיים לאחר מכן הסתיים הכיבוש של שדה התעופה באל-עריש. בשעה 13:00 כיבוש העיר עזה הושלם.
8 ביוני
בשעה 08:30 הושלם כיבוש שדה התעופה ביר גפגפה. בשעה 14:00 אירעה תקרית ליברטי שבה הופגזה אוניית ביון אמריקאית וכ-34 מלחים נהרגו. לקראת הערב נכבשה העיר קנטרה שבסמוך לתעלת סואץ.
9 ביוני
בשעה 07:00 נכבשת העיירה ראס סודר הממוקמת בדרום מערב סיני, על חוף מפרץ סואץ. כחצי שעה לאחר מכן נכבש גשר פירדאן שעל גדות התעלה. בשעה 14:30 חטיבות 7 ו-35 חוברות על גדת תעלת סואץ. בכך למעשה תם כיבוש סיני בידי ישראל. באותו היום נחתמה הפסקת אש בין המדינות.
5 ביוני
עם פרוץ המלחמה ב-5 ביוני החלו הפגזות ירדניות על מובלעת הר הצופים שבמזרח ירושלים ובהתקפות אוויריות של חיל האוויר הירדני. בהמשך אותו הבוקר החלו הפגזות לאורך הגבול גם לכיוון גוש דן. בשעה 15.30 נכבש ארמון הנציב בידי חטיבה 16 של צה"ל. כשעתיים מאוחר יותר חטיבת הראל פותחת באש על המוצבים הירדניים בפרוזדור ירושלים.
ביום השני למלחמה החטיבה התמקמה באזור נבי סמואל ומשם התקדמה מזרחה לכיוון תל אל פול. לאחר כיבוש תל אל פול, הכוחות המשיכו וכבשו את האזור הסמוך שכלל את גבעת המבתר והגבעה הצרפתית. בשעות הערב נכבשו המוצבים הירדניים באזור ג'נין.
6 ביוני
בשעה 01:00 כוחות צה"ל החלו להפגיז את גבעת התחמושת. כשעה שלאחר מכן החלה תנועת הצנחנים לגבעה. הקרב הסתיים בשעה 06:15.
בשעה 03:30 חטיבה 4 סיימה את כיבוש לטרון. מיד לאחר מכן החלה המתקפה על ג'נין. כמספר שעות שלאחר מכן חיל האוויר הירדני הפציץ את נתניה.
בשעות הבוקר צה"ל כבש את צפון השומרון, והתרחש קרב השריון היחדי בין ירדן לישראל בעמק דותן.
בשעה 08:00 נכבש מוזיאון רוקפלר שבירושלים על ידי גדוד 28 של חטיבה 55 והמקום הפך לחדר הפיקוד של מח"ט הצנחנים, מוטה גור. בשעות 15:45-18:00 נכבשה השכונה אבו תור שמדרום לעיר העתיקה על ידי גדוד 163 מחטיבת ירושלים. בקרב באבו תור נהרגו כ-15 חיילי צה"ל. בשעות הערב כוחות מחטיבה 55 ומסיירת חטיבה 80 בסיוע טנקים מחטיבה 10 ניסו לכבוש את מתחם אוגוסטה ויקטוריה ללא הצלחה.
בשעה 19:30 נכבשה רמאללה.
7 ביוני
בשעה 08:30 החלה ההפגזה על אוגוסטה ויקטוריה על ידי חיל האוויר הישראלי. כשעה לאחר מכן החלה הפריצה הישראלית לעיר העתיקה דרך שער האריות. בשעה 10:00 נכבשו הכותל המערבי והר הבית. בשעה 11:00 המושל הירדני של ירושלים המזרחית נכנע לצה"ל. באותה השעה בדיוק הושלם כיבוש העיר טולכרם. בשעה 14:30 נכבשה בית לחם ובערב נכבשו הערים שכם ויריחו.
בשעות אחר הצהריים הושלם כיבוש צפון השומרון. בקרבות באזור זה נהרגו כ-30 חיילי צה"ל וכ-150 חיילי צבא ירדן.
8 ביוני
בשעות הבוקר הושלם כיבוש חברון. באותו היום הושלם כיבוש יהודה ושומרון ונחתמה הפסקת אש בין ישראל לירדן.
5-8 ביוני
הפגזות סוריים על יישובי אצבע הגליל וקיבוצי עמק הירדן. ההפגזות מביאות את התושבים ללחוץ על ראש הממשלה לוי אשכול להגיב צבאית כנגד סוריה. האירוע המשמעותי בימים אלו היה הניסיון הסורי לכבוש את קיבוץ דן, אך נבלמו על ידי צה"ל.
9 ביוני
בשעה 07:00 שר הביטחון משה דיין מורה לפיקוד הצפון לפעול כנגד סוריה. בשעה 11:30 חטיבה 8 פותחת בהבקעה בצפון רמת הגולן. בשעות הצהריים מתרחש קרב תל עזזיאת הצפון הרמה ומסתיים בניצחון חטיבת גולני. בשעה 18:20 מסתיים בסמוך לשם קרב תל פאחר, גם בניצחון חטיבת גולני.
10 ביוני
קוניטרה נכבשה על ידי ישראל בשעה 08:30. בשעה 11:30 החל מבצע מוסק לכיבוש דרום הגולן. בשעה 18:00 נכבש הכפר מסעדה. בשעה 18:00 הושגה הפסקת אש ותמה המלחמה.
מוש (פירושונים)
{{פירושונים|
ראו גם
}}
שאול הראל
שאול הראל (נולד ב- 1937) הוא רופא ילדים ונוירולוג ישראלי, פרופסור לרפואה באוניברסיטת תל אביב. נושאי המחקר העיקריים שלו הם: בעיות בתחום הנוירולוגי וההתפתחותי של ילדים, פיגור בגדילה תוך רחמית והתפתחות המוח.
ביוגרפיה
נולד ב-1937 בשם שרלי הילסברג להורים יוצאי פולין שהיגרו לבלגיה מספר שנים לפני הולדתו. ניצל על ידי המחתרת הבלגית והוועד להגנת היהודים בבלגיה בתקופת השואה. בהיותו בן 5 נותק ממשפחתו והוחבא במקומות שונים בבריסל. אחת ממצילותיו הייתה אנדרה גלן-הרשקוביצ'י. איבד את הוריו, אחיו אחותו באושוויץ, ובשנת 1949 עלה לישראל במסגרת עליית הנוער.
הראל סיים את לימודי הרפואה באוניברסיטה העברית בירושלים בשנת 1966. הוא התמחה ברפואת ילדים במרכז הרפואי תל אביב וקיבל תואר מומחה ב-1971. בין השנים 1971 ל-1975 התמחה באוניברסיטת קליפורניה בלוס אנג'לס בנוירולוגיית ילדים ומבוגרים ובהתפתחות הילד. הוא עשה השתלמות נוספת באוניברסיטת ואנדרבילט בנשוויל שבטנסי. משנת 1988 התמנה לפרופסור חבר ומשנת 1993 משמש כפרופסור מן המניין בבית הספר לרפואה באוניברסיטת תל אביב. הראל הוא ממייסדי החברה הישראלית לנוירולוגית ילדים, והיה נשיאה במשך מספר שנים. ב‭1998-‬ נבחר לנשיא האיגוד הבינלאומי לנוירולוגית ילדים. בינואר 2001 זכה בפרס משרד הבריאות על מצוינות ותרומה לרפואה.
בשנת 2009 יצא הסרט הדוקומנטרי "ילדים ללא צל", העוסק בסיפור חייו של הראל.
רפאל פריירה דה סילבה
רפאל פריירה דה סילבה (בפורטוגזית: Rafael Pereira da Silva; נולד ב-9 ביולי 1990), המוכר כרפאל או כרפאל דה סילבה הוא כדורגלן ברזילאי המשחק בדרך כלל כמגן ימני, אך לעיתים הוא משחק גם כקיצוני ימני בקבוצת בוטפוגו. רפאל הוא אחיו התאום של פאביו, כדורגלן אף הוא.
עדי (פירושונים)
עמותות וארגונים:
אישים:
טריומף 10/20
בנוסף לדגם הראשוני, יוצר דגם ספורט עם לוחות גוף מאלומיניום וכנפיים ארוכות.
Lancair
Lancair (לאנסאייר) היא חברה אמריקאית המייצרת ערכות הרכבה למטוסים קלים.
החברה הוקמה בשנת 1981 על ידי לאנס נויבאואר כיצרנית מוטסים מפיברגלס שניתנים להרכבה עצמית. הוא התכוון להציג את המטוס הראשון במהלך שנת 1984 ואכן מטוס Lancer 200 הוצג בדצמבר. המטוס היה מצויד במנוע 100 כוח סוס. לאחר מספר שיפורים בשנת 1985 החלה מכירתו תחת השם Lancair 200. תוך זמן קצר פותחו דגמים חדשים לרבות Lancair 360 עם מנוע של 180 כוח סוס. עד לסוף 1990 נמכרו כ-600 יחידות ונויבאואר טען שהוא מחזיק כ-30% של השוק.
החל משנת 1990 הוחלט לעבור למטוסים בעלי ארבעה מושבים. Lancair IV ענה לדרישה זו. בשנת 1991 הוא שבר שיא המהירות כאשר הגיע ל-360 מיילס בשעה.
בעקבות צורך להרחיב את המפעל, החברה עברה לאורגון. בהתאם לדיווח מאוגוסט 1998 נמכרו 1400 יחידות מהם 300 של דגם ארבעה מושבים.
בשנת 1994 החברה החלה לעבור לייצור מטוסים בעלי אישורי בטיחות. לאחר תהליך אישורים ממשוך שני דגמים אושרו בשנת 1998 ו-2000 בהתאמה כדגמי Columbia 300 ו-Columbia 400. בשנת 2003 נויבאואר החליט למכור חטיבה לייצור מטוסים להרכבה עצמית. החל משנת 2005 החלק שנותר בבעלות נויבאואר החל לפעול תחת השם Columbia Aircraft. אומנם החברה החדשה לא הצליחה להתרומם, הכריזה על פשיטת רגל ותכנון הדגמים שלה נמכר ל-"ססנה איירקראפט קומפני".
בשנת 2017 הוכרז שזכויות תכנון ופסי הייצור של מטוסים ישנים נמכרו, הועברו לטקסס והחברה חדשה פועלת תחת השם Lancair International, LLC.
טינופת וחוכמה
טינופת וחוכמה (באנגלית Filth and Wisdom) הוא סרט דרמה-קומדיה בריטי משנת 2008 בבימויה של מדונה ובכיכובם של יוג'ין היץ, הולי ווסטון, ויקי מק'קלור וריצ'רד אי. גרנט. הוא צולם בלונדון, אנגליה, בין התאריכים 14–29 במאי 2007. שניים מאתרי הצילומים היו מועדוני חשפנות. סצנות נוספות צולמו ביולי 2007.
הסרט הוקרן בבכורה עולמית בפסטיבל הסרטים הבין-לאומי בברלין, ב-13 בפברואר 2008 ובו נכחו מדונה וצוות השחקנים היץ, ווסטון ומק'קלור. הסרט לא זכה לביקורות חיוביות רבות. ב-17 באוקטובר 2008, הסרט הופץ בהוצאה מוגבלת. הסרט הוא הראשון שיצא על ידי חברת הסרטים של מדונה, סמטקס פילמס.
עלילה
הסרט מתואר כסרט קומדיה, דרמה, מחזמר ורומנטיקה. הסיפור עוסק סביב מהגר אוקראיני בשם AK (יוג'ין היץ) ושתי השותפות שלו: הולי (הולי ווסטון), רקדנית בלט שעובדת כחשפנית ורקדנית עמוד במועדון מקומי וג'ולייט (ויקי מק'לור), עוזרת בבית מרקחת, שחולמת לנסוע לאפריקה כדי לעזור לילדים רעבים.
ביקורת
כלפי הסרט הופנו ביקורות שליליות: באתר הסרטים Rotten Tomatoes קיבל ציון של 28%, על סמך 53 ביקורות. בטיימס טענו ש"מדונה יכולה להיות גאה". בדיילי טלגרף תואר כסרט "שלא נעשו בו מאמצים רבים", אך נאמר שם גם כי "מדונה כן הצליחה להראות צד חיובי בזכותו".
פיטר ברדשאו מהגרדיאן כתב, "ובכן, הסרט היה צריך לקרות. מדונה הייתה שחקנית נוראית בכל כך הרבה סרטים ועכשיו, היא גם הוכיחה את עצמה כבמאית נוראית". ג'ונתן רומני מ-Screen International כינה את הסרט כ-"פרויקט יהיר וטוב ומהממוצע" והוסיף כי מדובר ב-"קומדיה זולה".
דודנים מתנשקים
דודנים מתנשקים (באנגלית: Kissin' Cousins) הוא סרט מוזיקלי אמריקאי משנת 1964 בבימויו של ג'ין נלסון, עם אלביס פרסלי בתפקיד כפול של שני דודנים מדרגה שלישית הדומים זה לזה אך שונים באופיים.
התסריט היה מועמד לפרס גילדת הכותבים של אמריקה.
תקציר העלילה
צבא ארצות הברית דורש להקים בסיס טילים בליסטים בין-יבשתיים בשמורה הטבע Great Smoky Mountains בטנסי. בשטח הזה נמצאת חווה פרטית של משפחת טאטום שמסרבת להתפנות.
גנרל אלווין דונפורט (דונלד וודס) פוקד על קפטן רוברט סלבו (ג'ק אלברטסון) לדאוג לפינוי תוך שבעה ימים אחרת יוצב בגרינלנד. סלבו מחפש קרוב משפחה של המשפחה שמשרת בצבא ומוצא את לוטננט ג'וש מורגן (אלביס פרסלי). הוא מזמן אותו ומטיל עליו את המשימה ומזהיר שאם לא יעמוד בה, שניהם יוצבו בגרנלנד...
הם נסעים למקום בשיירה צבאית כשג'ון (בבגדים אזרחיים) וסלבו בג'יפ הראשון וג'ון שר "Smokey Mountain Boy". בהגיעם למקום הם מותקפים ביריות. גון עולה לגבעה עם מכשיר קשר עליו עליה גרב ניילון במקום דגל לבן. על הגבעה הוא מוצא את סלינה (איבון קרייג) ואזליה (איבון קרייג ) ביחד עם אחיהם ג'ודי (אלביס פרסלי) שהוא ואחיותיו הם בני דודים שלו מדרגה שלישית. שתי האחיות מתחילות לחזר אחרי ג'ון אך הוא בוחר בזליה וסלינה בוחרת בעוזר שלו, רס"ר ביילי (טומי וודס).
לחיילים מצטרפת טוראי מידג' ביילי (סינטיה פפר) בתור מדפיסה וג'וש מתאהב בה.
13 נערות מהאזור מתאספות כדי להתחיל עם החיילים, המשא ומתן נתקע והגנרל עומד לבקר במקום. לבסוף מצליח ג'וש לשכנע את פאפי להשכיר את השטח תמורת 1,000 דולר לחודש והבטחה כי ייסלל כביש מיוחד לבסיס שלא יעבור בשטח החווה ולא יפריע לו לזקק אלכוהול מתירס.
הגנרל מגיע וכולם שמחים ורוקדים ריקודי קאנטרי.
לאונדרה קרוגר
לאונדרה ריד קרוגר (באנגלית: Leondra Reid Kruger; נולדה ב-28 ביולי 1976) היא משפטנית אמריקאית, המכהנת כשופטת בית המשפט העליון של מדינת קליפורניה.
ביוגרפיה
קרוגר נולדה בלוס אנג'לס לאם ממוצא ג'מייקני ולאב יהודי. גדלה בדרום קליפורניה. סיימה לימודים לתואר ראשון באוניברסיטת הרווארד ולאחר מכן השלימה לימודי תואר במשפטים בבית הספר למשפטים של אוניברסיטת ייל, שם הייתה עורכת כתב העת Yale Law Journal. התמחתה במשרד הפרקליט הפדרלי של מחוז לוס אנג'לס.
לאחר עבודה במשרד עורכי דין שימשה שנתיים (2002-2004) כעוזרת משפטית - תחילה לשופט דייוויד טאטל (David S. Tatel) בבית המשפט הפדרלי לערעורים במחוז קולומביה ולאחר מכן לשופט ג'ון פול סטיבנס בבית המשפט העליון של ארצות הברית. בשנתיים הבאות עבדה במשרד עורכי דין. ב-2007 שימשה כמרצה אורחת בבית הספר למשפטים באוניברסיטת שיקגו.
בשנים 2007 עד 2014 עבדה קרוגר במחלקת המשפטים של ארצות הברית. עד 2013 הייתה עוזרת לפרקליט המדינה של ארצות הברית, ובמסגרת זאת הופיעה בפני בית המשפט העליון. שימשה גם כסגנית בפועל של פרקליט המדינה. לאחר מכן הייתה לסגן שני לראש מחלקת הייצוג המשפטי במשרד המשפטים.
בנובמבר 2014 מינה מושל קליפורניה ג'רי בראון את קרוגר לשופטת בית המשפט העליון של קליפורניה. מינויה אושר בסוף דצמבר והיא נכנסה לתפקידה ב-5 בינואר 2015. בגיל 38 בעת מינויה היא השופט השלישי הצעיר ביותר לכהן בבית המשפט. היא האשה האפרו-אמריקאית השנייה לכהן בו.
בבחירות הכלליות בנובמבר 2018 אשררו המצביעים בקליפורניה את המשך כהונתה של קרוגר כשופטת לתקופה של 12 שנים.
קרוגר נשואה ואם לשני ילדים, שאחד מהם נולד לאחר שהחלה בכהונתה כשופטת.
ניקולאיה צ'וקה
ניקולאיה יונל צ'וקה (ברומנית: Nicolae Ionel Ciucă, נולד ב-7 בפברואר 1967 פלניצה, דולז') הוא איש צבא (במילואים) ופוליטיקאי רומני, ראש ממשלת רומניה בין 25 בנובמבר 2021 ל-12 ביוני 2023. הוא עמד אז בראש קואליציה מורכבת ממפלגתו - המפלגה הלאומית ליברלית, המפלגה הסוציאל-דמוקרטית (שבראשות מרצ'ל צ'ולאקו), האיחוד הדמוקרטי של ההונגרים ברומניה ונציגי המיעוטים הלאומיים. כסגני ראש הממשלה מכהנים סורין גרינדיאנו, מהמפלגה הסוציאל-דמוקרטית, וקלמן הונור מהמפלגה ההונגרית UDMR. צ'וקה כיהן בחודש דצמבר 2020 לזמן קצר כראש ממשלה זמני של רומניה. החל מיוני 2023 ממלא את התפקיד של יושב ראש הסנאט של רומניה.
החל מ-4 בנובמבר 2019 ועד לנובמבר 2021 כיהן כשר הביטחון של רומניה - בהתחלה בממשלות לודוביק אורבן ואחר כך בממשלת פלורין קיצו.
בשנים 2015–2019 הוא היה ראש המטה הכללי של הצבא הרומני. ב-28 באוקטובר 2019 פרש למילואים. ב-21 באוקטובר 2021 ואחר כך שוב ב-21 בנובמבר 2021 התבקש על ידי הנשיא קלאוס יוהאניס להרכיב ממשלה חדשה בעקבות התפטרות ממשלת פלורין קיצו.
שנותיו המוקדמות
ניקולאיה יונל צ'וקה נולד בשנת 1967 בכפר פלניצה במחוז דולז' בחבל אולטניה ברומניה. גדל כאחד מארבעת ילדיה של משפחה דלת אמצעים. אביו, גאורגה צ'וקה, שירת בצבא כקצין זוטר. בשנת 1985 הוא סיים את התיכון הצבאי "טודור ולדימירסקו" בקראיובה ובשנת 1988 סיים לימודיו בבית הספר לקצינים על שם "ניקולאיה בלצ'סקו" של כוחות היבשה של רומניה, הפועל בעיר סיביו.
פרופיל ביופיזיקלי
בדיקת BPP מערבת מידע משני מקורות (אולטרה סאונד ומוניטור של העובר). בדיקה זו כוללת את הערכים הבאים:
ניקולאיה צ'וקה
הקריירה הצבאית
במהלך הקריירה הצבאית שלו השתתף במשימות צבאיות באנגולה, אפגניסטן, בוסניה והרצגובינה ובעיראק. בשנים 2001–2004 פיקד על גדוד הרגלים 26 ("העקרבים האדומים") שהשתתף במבצע חופש קבוע באפגניסטן ובמבצע בבל העתיקה בעיראק. במאי 2004 בנאסיריה בעיראק פיקד על הקרב הראשון שבו היו מעורבים חיילים רומנים מאז מלחמת העולם השנייה בשנת 2003 סיים באוניברסיטה הלאומית לביטחון על שם "קרול הראשון" בבוקרשט עבודת דוקטורט במדעי הצבא שדנה ב"ממדי מעורבות הצבא הרומני במבצעים משותפים רב-לאומיים". בשנת 2006 סיים השתלמות במכללת המלחמה של כוחות היבשה של ארצות הברית עם תואר שני במדעים אסטרטגיים. ב-25 באוקטובר 2010 הועלה לדרגת גנרל. בשנת 2015 החליף את הגנרל שטפאן דנילה כראש המטה הכללי של צבא רומניה. כהונתו הוארכה על ידי הנשיא יוהאניס בשנת 2018. החלטה זו עוררה מתח בין הנשיא, ראש הממשלה ויוריקה דנצ'ילה ושר ההגנה, גבריאל בנימין לש. החל משנת 2019 פרש מהצבא.
פרופיל ביופיזיקלי
לכל פרמטר ניתנות 2 נקודות במידה וקיימים תנאים מסוימים, כאשר הציון המקסימלי הוא 10.
נמצא כי בדיקת BPP יעילה יחסית בהערכת מצבו הכללי של העובר, וכי קיימת קורלציה גבוהה בין BPP  נמוך לבין עובר שנמצא במצב של חמצת מטבולית (כפי שהתגלה בדיקור חבל הטבור ומדידת ה-PH).
ניקולאיה צ'וקה
בחיים הפוליטיים
המפלגה הלאומית ליברלית הציעה את צ'וקה לתפקיד שר ההגנה בממשלת לודוביק אורבן הראשונה. צ'וקה התמנה בתפקיד ב־4 בנובמבר 2019. הוא נכנס לשורות המפלגה. ב-7 בדצמבר 2020 התמנה צ'וקה לראש ממשלה זמני עד להרכבת ממשלה חדשה בעקבות הבחירות מדצמבר 2020. בנובמבר 2021 הצליח להרכיב ממשלת קואליציה יחד עם המפלגה הסוציאל -דמוקרטית, האיחוד הדמוקרטי של ההונגרים ועם קבוצת המיעוטים הלאומיים. ב-25 בנובמבר 2021 ממשלתו קיבלה את אמון הפרלמנט עם 318 קולות בעד ו-126 נגד
פרופיל ביופיזיקלי
בדיקת NST (מוניטור עוברי)
בדיקת NST (מוניטור עוברי) היא בדיקה לא פולשנית אשר נועדה להעריך את מצבו הכללי של העובר. תצפיות על עוברים הראו שעוברים תקינים בעלי מערכת עצבים אטונומית תקינה, יראו אפיזודות קצרות של האצה בקצב הלב העוברי (fetal heart rate accelerations). האצות מתרחשות כמעט תמיד כאשר העובר זז ברחם. גם במצבים בהם קיים לחץ חלקי על וריד חבל הטבור קיימות האצות בדופק העוברי, שמטרתן לשמר את תפוקת הלב כתגובה לירידה הזמנית באספקת הדם מחבל הטבור. האצה מוגדרת כעליה בדופק העוברי מעל הדופק הבסיסי (הבזאלי) של 15 bmp והנמשכת לפחות מעל 15 שניות.
ניקולאיה צ'וקה
חיים אישיים
צ'וקה שולט בשפה האנגלית. הוא נשוי ואב לבן.
פרופיל ביופיזיקלי
בדיקת NST (מוניטור עוברי)
NST יכולה להיות מוגדרת כרקאטיבית או לא ראקטיבית. בדיקה ראקטיבית מוגדרת כבדיקה הכוללת לפחות שתי האצות כהגדרתן לעיל, במשך 20 דקות. לעיתים יש צורך בהערכה בת 40 דקות כתלות במחזור השינה העוברי (כלומר, ייתכן כי העובר ישן במהלך הבדיקה ועל כן יש צורך להאריכה ב-20 דקות). בדיקת NST תחשב לא ראקטיבית, במידה ולא נעשו מספיק האצות במשך 40 דקות.
בבדיקת NST ייתכנו גם דה-אקסלרציות, בלפחות 50% מן המקרים. במידה והן לא רפטטיביות ואורכות פחות מ-30 שניות, אין צורך בהתערבות מיילדותית. אולם, חזרות של דה-אקסלרציות או כאלו הנמשכות מעל 60 שניות מקושרות לעליה בסיכון למות העובר.
הערכת מי השפיר
הערכת כמות מי השפיר נעשית על ידי בדיקת נפח מי השפיר (Amniotic fluid Index - AFI). AFI נורמלי מוגדר כמדידה של כיס מי שפיר אחד לפחות, בו כמות המים הוורטיקלית היא 2 ס"מ. מיעוט מי שפיר, לדוגמה, מוגדר כמצב בו מדידת הכיס הגדול ביותר של מי השפיר תניב תוצאה הנמוכה מ-2 ס"מ, וב-AFI  כולל של מתחת ל-5 ס"מ, בעוד שריבוי מי שפיר מוגדר כ- AFI  הגדול מ-24-25 ס"מ. מדידת AFI מתבצעת באמצעות אולטראסאונד וחלוקת הבטן לרבעים דמיוניים, כשבכל רביע מחושבת כמות מי השפיר בכיס של אותו הרביע, ונעשית סכימה של התוצאות בכל הכיסים.
מיעוט או ריבוי מי שפיר עלולים להצביע על מחלות שונות, ומכאן חשיבות הבדיקה והכללתה בבדיקת ה- BPP.
פרידריך הרביעי, דוכס אוסטריה
פרידריך הרביעי, דוכס אוסטריה (1382 – 24 ביוני 1439), חבר בית הבסבורג, היה דוכס אוסטריה משנת 1402 ועד מותו. כחלק מהקו הלאופולדיני של הבסבורג, הוא שלט על אוסטריה הנוספת ורוזנות טירול משנת 1406 ואילך.
ביוגרפיה
פרידריך היה בנם הצעיר של הדוכס לאופולד השלישי (1351–1386) ואשתו ורידיס, בתו של ברנבאו ויסקונטי, אדון מילאנו. על פי הסכם נויברג משנת 1379, אביו שלט על שטחי אוסטריה הפנימית של שטיריה, קרינתיה, קרניולה, כמו גם על טירול והנחלה האוסטרית בשוואביה. לאחר מותו המוקדם של הדוכס לאופולד בקרב סמפך בשנת 1386, פרידריך ואחיו הבכורים וילהלם, לאופולד הרביעי וארנסט נותרו בתחילה בחסות דודם אלברכט השלישי, דוכס אוסטריה.
כאשר התעורר סכסוך ירושה עם מותו של הדוכס אלברכט בשנת 1395, הדוכסים הצעירים התעקשו על זכויותיהם: בשנה שלאחר מכן המשיך וילהלם לשלוט על אדמות אוסטריה הפנימית ולאופולד הרביעי מונה כרוזן טירול. כאשר התבגר פרידריך בשנת 1402, הוטל עליו רשמית לנהל את ירושת אביו בשטחי הבסבורג המפוזרים בשוואביה, המכונים יחד אוסטריה הנוספת והתיישב בפרייבורג אים ברייסגאו. חלוקה נוספת של השטחים הליאופולדיים התרחשה לאחר מותו של וילהלם בשנת 1406: הדוכס לאופולד הרביעי, היורש הבכור, מסר את טירול לפרידריך, אולם הוא לא הפך לשליט יחיד באוסטריה הנוספת עד מותו של לאופולד בשנת 1411.
השנים הראשונות של שלטונו של פרידריך היו בסימן עימותים חיצוניים ופנימיים. הוא התגבר על התנגדות האצילים הטירולים (שהעניקו לו את התואר "הכיסים הריקים") בשנת 1406/07 ומרד בבישוף טריינט. הוא התמודד גם עם תנועת העצמאות באפנצל שבשוואביה, שם הסכסוך עם מנזר סנט גאלן הסלים בשנת 1401, וגרם למלחמות אפנצל. פרידריך עמד בסדרה של סכסוכים צבאיים ארוכי שנים, עד שהושג שלום בשנת 1410. עם זאת, אזור אפנצל הפך בשנת 1411 לאזור חסות של הקונפדרציה השווייצרית הישנה. עוד בטירול, הוא התמודד עם הכוחות הפולשים של שטפן השלישי, דוכס בוואריה, אותו ניצח בעמק הפונדק התחתון. עם מותו של הדוכס לאופולד הרביעי בשנת 1411, האחים הצעירים שנותרו בחיים פרידריך וארנסט חילקו שוב את רכושו של לאופולד. עם אוסטריה הנוספת, הפך פרידריך לשליט ללא עוררין על שטחי הבסבורג באלזס ושל מרקיזות בורגאו. בשנת 1417 ירש גם את אחוזות קיבורג מענף הבסבורג-לאופנבורג שנכחד. כמה עימותי גבול עם הרפובליקה של ונציה הובילו לאובדן רוברטו בעמק לגרינה.
במהלך הניתוק המערבי, הדוכס פרידריך צידד באנטי-אפיפיור יוחנן העשרים ושלושה, ועזר לו במנוסתו במועצת קונסטנץ במרץ 1415. בעקבות כך, המלך זיגיסמונד הלוקסמבורגי עצר את יוחנן בברייסגאו והטיל על פרידריך חרם קיסרי. הודות לתמיכת האוכלוסייה המקומית הוא הצליח להשאיר את טירול, אם כי איבד את ארגאו המערבית, את אחוזות פרייאמט ורוזנות באדן, במולדתם הישנה של ההבסבורגים, לשווייצרים.
בשנת 1420 העביר פרידריך גם את החצר הטירולית שלו ממראן לאינסברוק. לאחר כמה מרידות של אצילים מקומיים, שלטונו על טירול התייצב, בין השאר בשל תחילתו המוצלחת של כריית כסף שהביאה לעלייה בשגשוג באזור. לאחר מותו של אחיו ארנסט ב-10 ביוני 1424 השתלט הדוכס פרידריך גם על העוצרות על אוסטריה הפנימית עבור אחייניו הקטינים פרידריך החמישי (הקיסר לימים פרידריך השלישי) ואלברכט השישי. אולם בשנותיו האחרונות שוב התמודד עם מרד נוסף נגד שלטונו הטירולי, שהניע הנסיך-הבישוף אלכסנדר מטריינט. פרידריך מת בחצרו באינסברוק, ולמרות כינויו מת כאיש עשיר. בנו ויורשו זיגיסמונד כונו דר מינזרייך ("עשיר במטבע"). פרידריך נקבר במנזר הציסטרסיאני של סטמס, טירול.
משפחתו
ב-24 בדצמבר 1407 התחתן פרידריך עם אליזבת מפפאלץ (1381–1408), בתו של רופרט של גרמניה, באינסברוק. נולדה להם בת אחת, אליזבת, אך הן מתו זמן קצר לאחר הלידה ב-27 בדצמבר 1408.
ב-11 ביוני 1411 התחתן פרידריך עם אנה מבראונשווייג, בתו של פרידריך הראשון, דוכס בראונשווייג-לינבורג; היו להם ארבעה ילדים:
רק זיגיסמונד שרד עד לבגרותו. הוא ירש את אביו בטירול ובאוסטריה הנוספת.
הר צ'אטסקווט
הר צ'אטסקווט (באנגלית: Chatsquot Mountain) הוא הר גבוה ברכסי קיטימט, ברכסי החוף של פרובינציית קולומביה הבריטית שבקנדה.
גובהו של ההר 2,365 מטרים מעל פני הים, ההר מתנשא לגובה של 1,981 מטרים מעל סביבתו (הוא ההר ה-28 בהתנשאותו בקולומביה הבריטית; ה-29 בהתנשאותו בקולומביה הבריטית ובאלברטה יחדיו; ההר ה-42 בהתנשאותו בקנדה, וה-98 בהתנשאותו באמריקה הצפונית).
ההר ממוקם צפונית-מזרחית לאגם קימסקוויט, מזרחית לנהר קיטלופ התחתון, ובקצהו העליון של אגן נהר קימסקוויט.
מקור השם
שמו של ההר אומץ רשמית ב-7 בפברואר 1947, בהתבסס על השם שתושבי הסביבה נתנו להר, כפי שתועד בשנת 1930.
הטיפוס על ההר
הראשונים שטיפסו לפסגת ההר היו מיקל שצ'או (Mikkel Schau) וסטאן טרנר (Stan Turner) בשנת 1960.
לקריאה נוספת
• Earle R. Whipple, THE NORTHERN COASTAL RANGES OF BRITISH COLUMBIA: A CLIMBER’S GUIDE, P 186
אליפות העולם בכדורסל נכים
אליפות העולם בכדורסל נכים היא תחרות כדורסל נכים בינלאומית הנערכת מטעם פדרציית כדורסל הנכים הבינלאומית, ומפגישה נבחרות כדורסל נכים לאומיות המתחרות זו בזו. האליפות נערכת אחת לארבע שנים, ובאותה השנה מתקיימות הן אליפות לגברים והן אליפות לנשים.
היסטוריה
אליפות העולם הראשונה בכדורסל נכים התקיימה בשנת 1973. האליפות, אשר טרם נחשבה לרשמית, נערכה בבלגיה וזכתה בה נבחרתה של בריטניה, במדיה שיחק פיליפ קרייבן, לימים נשיא הוועד הפאראלימפי הבינלאומי. בשנת 1975 התקיימה בבלגיה האליפות הרשמית הראשונה ובה זכתה נבחרת ישראל בכדורסל נכים כשניצחה בגמר הטורניר את נבחרת ארצות הברית בתוצאה 47-50.
הפרלמנט של כורדיסטן העיראקית
הפרלמנט של כורדיסטן העיראקית הוא בית הנבחרים של כורדיסטן העיראקית. הוא מורכב מנציגים מטעם המפלגות השונות, רשימות אשר נבחרות אחת לארבע שנים על ידי תושבי המחוזות של כורדיסטן העיראקית, הנשלטת כיום על ידי הממשלה האזורית הכורדית. לפני חוק הבחירות הכורדי ממרס 2009, הגוף מכונה האספה הלאומית של כורדיסטן. הפרלמנט הכורדי הוא בית מחוקקים חד-ביתי שבו 111 חברים, 11 מושבים מתוכם שמורים לקהילות מיעוט לא-כורדיות באזור כורדיסטן העיראקית. בניין הפרלמנט ממוקם בארביל, הבירה הרשמית של אזור כורדיסטן העיראקית. המועצה מתכנסת לשני מושבים בשנה, כל מושב הוא לתקופה של ארבעה חודשים. לפרלמנט ועדות המתמקדות בתחומים מסוימים, כגון עניינים משפטיים, חינוך והשכלה גבוהה, כספים וכלכלה, או יחסים ותרבות. החוקים מוצעים על ידי מועצת השרים או לפחות על ידי עשרה חברי פרלמנט.
קיום הנדר בבית אל
קיום הנדר בבית אל הוא אירוע מקראי המופיע ב בפרשת וישלח. לאחר שביציאתו של יעקב מארץ כנען עבר דרך בית אל ונדר לקבוע את המקום כבית ה' ולעשר מנכסיו, בשובו אל הארץ מבית לבן הוא מקיים את נדרו.
תיאור הסיפור במקרא
לאחר אירועי מעשה דינה נגלה ה' אל יעקב וקורא לו לעלות לבית אל ולקיים את נדרו. יעקב מצווה על בני-ביתו להחליף את בגדיהם ולהסיר את החפצים הנגועים בעבודה-זרה שעמם. את העבודה-זרה הוא טומן תחת האלה ליד שכם. הפרשנים מבארים כי מדובר בעבודה-זרה משלל בית שכם.
יעקב ואנשיו מגיעים לבית אל ללא פגע. יעקב בונה מזבח, וקורא למקום 'אל בית אל'.
הפרלמנט של כורדיסטן העיראקית
עקרונות היסוד של הפרלמנט
עקרונות היסוד של הפרלמנט הם חירות, פלורליזם, מתן דין וחשבון, פתיחות וייצוג של כל העמים באזור כורדיסטן.
קיום הנדר בבית אל
תיאור הסיפור במקרא
דבורה מינקת רבקה אם יעקב מתה, ונקברה תחת האלון שלצד בית אל. בעקבות כך נקרא האלון 'אלון בכות'.
הפרלמנט של כורדיסטן העיראקית
היסטוריה
כדי להגן על אזרחים מפני התקפות של כוחות צבא עיראק לאחר מלחמת המפרץ ב-1991, ארצות הברית, בריטניה וצרפת יזמו אזור אסור לטיסה מעל קו רוחב 36° שחוצה את כורדיסטן. רצועת ביטחון הוקמה על הקרקע, על ידי כוחות צבא מאחת עשרה מדינות. פעולות אלו תמכו ועודדו פליטים, כולל אלה שעזבו בשנות ה-70, לשוב לבתיהם.
מאוחר יותר בשנת 1991, נסוגו כוחותיו וממשלו של סדאם חוסיין מחלקים של מחוז כורדיסטן. סדאם חוסיין הטיל אמברגו של אספקת מזון, דלק וחשמל, אמברגו זה החריף את הקשיים שנגרמו על ידי אמברגו בינלאומי של האו"ם על עיראק. כמו כן, מנע סדאם חוסיין תנועה החוצה מאזור כורדיסטן.
קיום הנדר בבית אל
תיאור הסיפור במקרא
ה' מברך את יעקב:
הפרלמנט של כורדיסטן העיראקית
היסטוריה
כשהיא מתמודדת עם חלל מנהלי ועם אמברגו כפול, החליטה החזית של כורדיסטן, ברית של קבוצות פוליטיות מגוונות בכורדיסטן העיראקית, לקיים בחירות כלליות. מטרתן הייתה להקים ממשל שיספק את השירותים הציבוריים החיוניים ויענה על הצרכים הבסיסיים של העם. האוכלוסייה הביעה רצון עז לבחור את נציגיה. הבחירות, שנערכו ב-19 במאי 1992, היו הבחירות הראשונות בהיסטוריה של עיראק, שהיו חופשיות והוגנות. שיעור ההצבעה היה גבוה מאוד והבחירות אושרו כחופשיות, הוגנות ודמוקרטיות על ידי משקיפים בינלאומיים. לאחר עשרות שנים של דיקטטורה, העם בכורדיסטן הצליח להצביע עבור נציגיו.
קיום הנדר בבית אל
תיאור הסיפור במקרא
יעקב הציב מצבה במקום שדיבר איתו ה', ניסך עליה נסך ויצק שמן. את שם המקום שדיבר איתו ה' קורא יעקב 'בית אל'.
הפרלמנט של כורדיסטן העיראקית
היסטוריה
ב-15 ביולי 1992, האספה הלאומית הכורדית התכנסה לראשונה. חוק מספר 1, החוק הראשון שחוקק על ידי האספה, הקים את האספה והסמיך אותה כמחוקקת באזור כורדיסטן העיראקית.
בחירות
הבחירות הראשונות לאספה הלאומית הכורדית התקיימו בשנת 1992. עברו 13 שנים עד הבחירות בשנת 2005, שחפפו לבחירות של ממשלת המעבר העיראקית ולבחירות של מועצות הנפות בעיראק. על פי סעיף 8 לחוק הבחירות של כורדיסטן, הבחירות צריכות להתקיים כל ארבע שנים. הבחירות האחרונות נערכו בספטמבר 2013.
כל אדם מגיל 18 ומעלה שהוא אזרח של כורדיסטן העיראקית והוא נמנה בפנקס הבוחרים היה זכאי להצביע בהצבעה ישירה, כללית וחשאית. הבחירות מבוססות על שיטת ייצוג ברשימות. הבוחרים מצביעים לרשימה של מועמדי המפלגה. לאחר שנודעות תוצאות הבחירות, לכל מפלגה מוקצים מושבים באופן יחסי למספר הקולות שקיבלה, המאוישים על ידי רשימת מועמדים.
קיום הנדר בבית אל
קריאת השם בית-אל
שלוש פעמים מוזכר במקרא שיעקב קורא למקום בית אל. אחת כאשר הוא בדרכו לחרן לאחר שחלם את חלומו:, ופעמיים בפרשה זו. האחת כאשר הוא בונה מזבח, ובה הוא מכנה את המקום 'אל בית אל': (בפסוק ז), והשנייה לאחר שהציב את המצבה, בה הוא קורא לו שוב 'בית אל':  (פסוק ט"ו).
הפרלמנט של כורדיסטן העיראקית
בחירות
לקראת הבחירות של שנת 2005, ייצוג של מיעוטים אתניים עוגן בחוק. בבחירות של 2009 הוקצו חמישה מושבים למיעוטים. בבחירות של 2013 הוקצו 11 מושבים למיעוטים.
הבחירות הבאות אמורות להיערך ב-1 בנובמבר 2017, יחד עם הבחירות לנשיאות כורדיסטן העיראקית.
קיום הנדר בבית אל
קריאת השם בית-אל
רמב"ן מבאר כי יעקב שב וקרא למקום פעם אחר פעם כדי להדגיש שהדבר אמת ושם השכינה תמיד. פרשנים אחרים רואים חילוק בין השם 'בית אל' לשם 'אל בית אל', ומבארים כי בשם 'אל בית אל' הוסיף יעקב והדגיש את ייחוד שם ה' על מקום זה דווקא. לפי הסבר זה הקריאה השלישית הייתה על מקום סמוך למקום הראשון, ושם דיבר איתו השם.
הפרלמנט של כורדיסטן העיראקית
מבנה
כפי שקובע חוק מספר 1 משנת 1992, בפרלמנט ישנם 111 מושבים. החוק של כורדיסטן העיראקית קובע כי 30% לפחות מן המושבים יוקצו לנשים. כיום יושבות 39 נשים בפרלמנט, המהוות כ-35% מן החברים. בראש הפרלמנט עומד יושב-ראש, הנעזר בסגן יושב ראש. המיעוטים המיוצגים בפרלמנט הם אשורים, טורקמנים וארמנים.
ועדות
לפרלמנט של כורדיסטן העיראקית יש 22 ועדות:
יער פסגת זאב - נווה יעקב
יער פסגת זאב - נווה יעקב (מכונה גם יער מיר) הוא יער קהילתי נטע האדם הנמצא בפתחו של ספר המדבר בצדה הצפון-מזרחי של ירושלים, בסמוך לשכונות פסגת זאב ונווה יעקב.
שטח היער תחום בין השכונות פסגת זאב במערב ונווה יעקב בצפון. ממזרח תחום על ידי גדר ההפרדה ומדרום על ידי כביש 437 ושדרות סיירת דוכיפת מעל מחסום חיזמה. שטח היער נמצא ממזרח לקו פרשת המים, ומהווה חלק ממערכת גאיות בצפון מזרח העיר ירושלים. שטחו של היער הוא כ-1,000 דונם, אורכו כקילומטר וחצי ורוחבו מאות מטרים בודדים והוא מאפשר קיום מגוון גדול של בעלי חיים וצמחים האופייניים לספר המדבר.
היסטוריה
ביער הקהילתי לאורך טיול אחד ניתן לעבור שלל תקופות היסטוריות ומאורעות שעיצבו את החיים בירושלים וארץ ישראל בכללותה. שרידים המצביעים על החיים מתקופת קדומות באזור והשימוש החקלאי של האדמות ועד לאירועי ההתיישבות היהודית ומלחמת יום העצמאות. שלל סיפורים שזורים בנקודות שונות ביער החבוי והקטן המספרים על סיפורם של אנשים גדולים שלקחו חלק חשוב בהיסטוריה.
נטיעת היער
היער החל להתהוות בשנות השישים לאחר חזרה לאזור במלחמת ששת הימים.
ביער יש בעיקר אורנים אך גם ברושים, אלות ארצישראליות, אלונים, חרוב מצוי ועוד. ישנם גם צמחים אוסטרליים - שלושה מינים של שיטה, קזוארינות, וכ-20 מינים של אקליפטוסים. יש להניח כי מטעי האקליפטוסים ניטעו על ידי הבריטים כמו בסמוך לשמורת הטבע עין פרת. היער ממוקם בערוץ של אחד היובלים העליונים הנשפכים לנחל פרת הזורם לכיוון יריחו ונהר הירדן בהמשך.
בין העצים השתולים ביער ניתן למצוא גם אורן ברוטיה, בוקיצה שעירה, אחירותם החורש, וושינגטוניה, כליל החורש, מילה סורית, פלפלון רך, רימון מצוי ושקד מצוי. חלקם ניטעו ב-2004 בשיתוף הקהילה ובהם עצי אלה ארץ ישראלית, חרוב מצוי, אורן הצנובר וברוש מצוי.
חלק מהאורנים הנטועים ביער הם בחורשת "מיר". חורשה זו הייתה תחילתו של היער כולו, נטעו בה 100 עצים לזכרם של היהודים שנרצחו במיר (היערה ששכנה בגבולות פולין וכיום בשטחה של בלרוס). הקרן הקיימת לישראל יחד עם הקהילה הירושלמית בצפון ירושלים בתרומתן של הינדע קרביץ ורוזה צוויק נטעה לזכרו של בעלה, הסופר (מעתיק טקסטים קדושים) ישראל צוויק ויהודי מיר שנרצחו את חלקת יער זו. רוזה ניצלה בזכות עזרה של הפרטיזנים לאחר שתושבי הגטו עודכנו על ידי שמואל אוסוואלד רופאייזן ("האח דניאל") על מועד האקציה הקרובה ואפשרו ליושבי העיירה להימלט ליערות הסמוכים. באתר אנדרתה בת שני חלקים בסמוך לאחד מיובלי נחל פרת עם מילותיה של רוזה צוויק.
מאז 2010 הרבה נטיעות חדשות של קק"ל הוספו בשטח. חלק מהנטיעות נעשות גם יחד עם אוכלוסיית השכונות הסמוכות.
אנדרטאות
אנדרטה לזכר נספי עיירת מיר, ראה מעלה "נטיעת היער".
בחלקו המערבי של היער בתוך מחצבה נמצאת אנדרטה להנצחת זכרם של הצנחנים היהודים מארץ ישראל שנרצחו על ידי הנאצים. לפעילות מבצעית יצאו 37 צנחנים, מצנחני היישוב, שהתנדבו לשרת בצבא הבריטי במלחמת העולם השנייה נגד גרמניה הנאצית. לוחות מתכת עם שמותיהם של הצנחנים: אנצו סרני, חנה סנש, חביבה רייק, רפאל רייס, פרץ גולדשטיין, צבי בן-יעקב, אבא ברדיצ'ב וחבריהם, מוצמדים לסלעי וואדי אל-חאפי במחצבה שהפכה לאתר הנצחה. פינה זו של הוואדי כונתה על ידי התושבים "פארק הצנחנים". לשליחת הצנחנים היה קשר במאמץ המלחמתי הכללי וגם לעזרה ליהודים. חשיבותה העיקרית של שליחת הצנחנים נשארה בסמליות הגדולה שבה, הסמיכות שבין אתר ההנצחה לצנחני היישוב לאנדרטה לזכר נספי עיירת מיר ביער הקהילתי הוא בעלת חשיבות לסיפורה של ארץ ישראל ואנשיה בהיסטורית העם היהודי.
ארכאולוגיה
בשטח היער נערכו מספר סקרים של רשות העתיקות במסגרתן אותרו ממצאים רבים. 19 נקודות בעלות תיעוד באתר הרשות. מתוכן 4 אתרים המתוארכים לתקופה ההורודוסית, 5 אתרים המתוארכים לתקופה הביזנטית, 3 אתרים המתוארכים לתקופת הברזל ב' ואתר אחד המתוארך לתקופת החשמונאים.
תקופת הברזל באזור ארץ ישראל החלה קודם לתקופת בית ראשון והמשיכה בקירוב עד חורבנו, 1200–586 לפנה"ס. היא חפפה לשלטונם של ממלכת ישראל וממלכת יהודה האימפריות האשורית, הבבלית, והמצרית. תקופת הברזל ב' (586–1000 לפני הספירה) כללה מספר אירועים, בניהם:
לאחר מכן מתקופת החשמונאים (167 – 37 לפנה"ס) יש לנו עדות נרחבת להתיישבות באזור ממצאי חורבת כעכול הממוקמת מדרום לפסגת זאב מזרח ובה נמצאו מערות קבורה מתקופת החשמונאים (הלניסטי + רומי קדום), גת, תנורים, קולומבריום, מקוואות ובורות מים. בנוסף לממצאים אלו, ממצאי יער מיר כוללים (באתר מספר 35, 31.8319499296862, 35.2383256788437) חלק מרָאס אֶ־טַּוִיל (מערב) שתי מערות קבורה חצובות בסלע במדרון. שימשו גם בתקופה החשמונאית וגם תחילה בתקופת הברזל ב'. בערוץ בקרבת המערות אותרו בור מים רבוע, טוח אפור, ופיר חצוב, סתום בעפר כיום. בשנת 1981 ערך שי גיבסין, חפירה במערות וגילה מערה אחת בכעלת חדר רבוע; בקרקעיתו נחצב בור עמידה, בשלוש מדפנותיו הותקנו אצטבות, גומחת קבורה נחצבה בדפנו הדרומית, כוך קטן, ככל הנראה לליקוט עצמות, נחצב בדפנו הצפונית, ובפינת החדר הדרומית־מזרחית נחצב בור ליקוט מעוגל. במערה נמצאו בקבוק דמוי כישור ושברי קנקנים מן התקופה החשמונאית (סוף המאה הב׳ לפני הספירה). המערה השנייה היא חדר אחד, שאצטבות הותקנו בשלוש מדפנותיו. על קרקעית המערה נמצאו נר ושברים של סיר בישול, כנראה מן המאה הב׳ לפני סה׳׳נ; באדמת הסחף, שנצברה במערה, נמצאו שברי מכסה של גלוסקמה ושברים של בקבוק כדורי.
התקופה הביזנטית (638 -395) בתולדות עם ישראל מקבילה תקופה זו לתקופת התלמוד וראשית תקופת הגאונים. באתר מַקְטַעַת כַּרְכִּיס (באתר מספר 14, 31.8356474246021, 35.2386436445627), סמוך לאנדרטת הצנחנים, איתרו בחפירה ב 1985 גת חצובה בסלע בקרבת מתלול, משטח הדריכה עם גומה לקביעת קורה. מסביב לגת — ספלולים. בקרבת מקום — כבשן סיד. הלאה במורד, בקרבתו של ואדי אל־ח'אפי — מחצבה קדומה. בנוסף נמצאו שרידי דרך קדומה, הנמשכת מצפון-מערב לדרום־מזרח, ושרידים של שתי מערות, שבשלב מאוחר שימשו למגורים באתר נוסף בשטח היער בתוארך לתקופה הביזנטית (באתר מספר 22, 31.8355555657273, 35.2457214751631).
בעומק היער ישנו בונקר עשוי בטון כנראה מתקופת הלגיון הירדני באזור בין 1948–1967 (נ.צ. 638450 / 223924 בגובה 584 מ'). תחילה כאשר התחילו לישב את האזור כונה היישוב "הכפר העברי נוה-יעקב", התיישבות הנמצאת קילומטרים ספורים צפונית-מזרחית למיקומו המקורי של היישוב נווה יעקב של היום (באזור פסגת זאב צפו, רחוב שמחה הולצברג), מאחר שהייתה תקווה והתחלה להתיישבות ראשונה ליישובים הכפריים שיבואו אחריה. "נוה-יעקב", על שם יוצר תנועת המזרחי ומנהיגו הראשון, הרב יצחק יעקב ריינס. המושבה נוסדה בשנת 1924 בידי אגודת ה'כפר העברי' מיסודה של הסתדרות "המזרחי הצעיר הארצ-ישראלי", יושבה לראשונה בשנת 1925 וחרבה במלחמת העצמאות, שכונת נווה יעקב הנוכחית בירושלים הוקמה בשנת תשכ"ז (1967). ביום ראשון ז' באייר (16.5.1948) הותקף היישוב, בהתקפה היו מאות אנשי כנופיות שהסתערו בליווי שריוניות עם מרגמות. ישראל פונט ושמוליק הרם פנו למחוז ודרשו מהמג"ד (ישורון שיף) שידאג לתגבור (בין ההרוגים היה מיכאל שטראוס). ביום ראשון בלילה אור לח' באייר (17.5.1948) נסוג הכוח ובניהם המפקדים ישראל פונט, אברהם וכסלר (לימים תימור) ושמוליק הרם. בשנת 2002 הוקם "גן הגבורה" בשכונת פסגת זאב במקום בו עמדה המושבה נווה יעקב, ובו לוחות עם 58 שמות מונצחים וסיפור הקרבות על עטרות ונווה יעקב של חיילי חי"ש (חיל שדה של ההגנה) שנפלו בשיירות וקרבות באזור במלחמת העצמאות.
פיתוח השכונות על חשבון שטח היער
שטח היער קטן ופיתוח השכונות השכנות לא פעם מציב את שטחו וקיומו בסכנה. ליער חשיבות היסטורית, נופית וקיומית. מגוון החי והצומח באזור נבנה תוך יחסי גומלין עם היער, היעלמותו תוביל גם להעלמות חלק מהמינים הקיימים כיום בזכותו באזור ייחודי זה של יער במדבר צל־גשם. ליער ישנה חשיבות נופית סביבתית, שכן פסגת זאב ונווה יעקב מרוחקות מרחק רב מכל שאר משאבי הטבע של ירושלים וליער הנ"ל חשיבות לספק פנאי וריאה ירוקה לצפון ירושלים.
בשנת ה'תש"ס (2000) הוגשה למשרד השיכון תוכנית בנייה על שטח היער שאמורה הייתה להביא לחיסולו, התושבים יצאו למאבק על היער המהווה ריאה ירוקה יחידה בצפון מזרח ירושלים לטובת קהילות נווה יעקב ופסגת זאב. בשנת 2006 קיבל היער מעמד חוקי שייעודו יער ושטחי נוף פתוח, אולם תוכניות בניה חדשות ממשיכות לצמצם את שטחו של היער ולפגוע בחי והצומח שבו.
במסמך 5800 תוכנית אב למטרופולין ירושלים נכתב לגבי מערכת השטחים הפתוחים: "כדי לפתח את המודעות לחשיבות היערות העירוניים יש להקים מערך של שימור וטיפוח היערות ברמה השכונתית, ברמה הקהילתית וברמת בתי הספר" (עמוד 41), אולם טרם יושמה תוכנית כזו ביער הקהילתי של נווה יעקב ופסגת זאב.
בשנת 2019 הוגשה תוכנית לוועדה המחוזית ירושלים המייעדת שטח הנמצא בחלקו בתוך תחומי יער מיר ובשטח הנמצא בין יער מיר ממזרח לבין שכונת נווה יעקב ממערב, ברחוב הרב יוסף אליאך, להקמת מבני ציבור הכוללים תלמודי תורה, בית כנסת, מעון יום ומרכז תעסוקה ומסחר לשכונת נווה יעקב. יער מיר הוא מאחרוני השטחים הטבעיים בירושלים בהם מערכת האקולוגית של בתת-ספר מדבר הררית. בית גידול נדיר באיכויותיו לחי ולצומח של בתת-ספר המדבר באזור ירושלים עצומה. זהו מרחב רגיש מאוד וכל תהליך פיתוח בו עלול לפגוע באוכלוסיות חיות הבר ובפרט בצבאים (מתוך חוות דעת אקולוגית יער מיר של החברה להגנת הטבע).
טבע
שטח היער בעל ערכיות אקולוגית גבוהה ומאופיין ברובו בבית גידול של בתה עשבונית וגריגה של ספר מדבר על פני ואדיות והרים. בתה עשבונית ובפרט בתת-ספר מדבר הוא בית גידול שהולך ונעלם בארץ, בשל לחצי פיתוח, בנייה, שימושים חקלאיים וייעור. אזור הבתה מתקיים בטווח קטן שונות רבה של מספר מטרים ומספקת מגוון של נישות, משאבים, מחסה, מזון ותנאים אקלימיים מקומיים. על כן, בתה היא בית גידול מועדף למינים רבים, ביניהם מינים נדירים וכאלו שנמצאים בסכנת הכחדה, אשר חלקם הם ”מתמחי בתה" (מתוך חוות דעת אקולוגית יער מיר של החברה להגנת הטבע).
צומח
סקר הצומח האחרון בוצע ביער הקהילתי בשנת 2009 על ידי אבנר רינות. בין הממצאים המינים הנדירים: פרג מוארך, קערורית שיחנית, פרג זיפני, עפעפית עגולת עלים, לשון-פר איטלקית, עיריוני קצר, חלבלוב מרושת, כדן סגול, דבורנית צהובה, אירוס הסרגל, אכילאה קטנת פרחים, אפון קיפח, בוצין סיני, כפיות שעירות ועיריוני צהוב הנדירים באזור ירושלים ואריסימון תמים באזור ההרים הגבוהים. מיני הדגל שאותרו בסקר הם סתוונית היורה, כרכום חורפי, סייפן התבואה, פרגה אדומה, לוע-ארי גדול. נמצאו גם מינים אנדמיים למזרח אגן הים התיכון: אלקנה סמורה, אנדמיים לישראל: בוצין שיחני וסתוונית ירושלים, ומינים אנדמיים לישראל ושכנותיה: שערות-שולמית מצויות, דבקת האפונים, דבקת יהודה, דרדר כחול, זמזומית מצויה, חוחן הקינרס, לוענית גדולה, לוף ארץ-ישראלי, מרוות יהודה, עכנאי יהודה וחרשף מצוייץ. חוחן ארץ-ישראלי, מין אנדמיים ללבנט, בעל תחם תפוצה קטן וזיקה לחגורת הסְפָר, ופִילָגוֹן אֶרֶץ-יִשְׂרְאֵלִי שצומח באזורי אקלים ים-תיכוני, מדבריות ובתות הספר, אותרו בסקר הצומח והם מינים ברשימת המינים בסכנת הכחדה.
חי
אף על פי שהצבי בישראל מוגן באופן חוקי ומפוקח על ידי רשות הטבע והגנים האכיפה לא תמיד יעילה וכתוצאה מכך ישנו פיצול באוכלוסייה הגורמת לירידה בגודל העדר. פיצול בית הגידול הוביל לקיטוע ואזורי כיס קטנים. באזורי כיס מסוימים, כגון יער מיר, העדרים משגשגים ו/או שומרים על סטטוס קוו. וזה, חשוב לצמיחת האוכלוסייה של הצבי והמגוון של האוכלוסייה. כביש 4197 המוביל למחסום חיזמא, קוטע את החיבור בין יער מיר לבין נחל זימרי (שטח נוסף המערכת האקולוגית האזורית, בעל ערכיות אקולוגית גבוהה) השטח הוכר ככזה על ידי עיריית ירושלים והוחלט להקים בו פארק טבע עירוני כדי לשמר שטח זה כשטח פתוח טבעי, בעיקר בשל אוכלוסיית הצבאים הגדולה החיה במקום. תצורת נוף הבתה היא בית גידול חשוב לצבי הארץ ישראלי, שהוא מין בסכנת הכחדה. אוכלוסיית הצבאים במקום מונה כ-200 פרטים וישנן תצפיות רבות של הצבאים פעילים בשטח (מתוך סקר יונקים שנעשה באזור על ידי החברה להגנת הטבע בנחל זמרי, 2019) החיים בשטח יער מיר ובנחל זימרי יחד.
גאולוגיה
היער ממוקם בשכבה הסטרטיגרפית Kun. חבורת יהודה, נצר – גיר דרגשי רך יחסית.
בחלקו המזרחי של היער ניתן למצוא מאובנים.
אקלים
היער נמצא בסמוך לקו פרשת המים ומזג האוויר בו כולל תופעות מדבריות כגון שיטפונות בחורף, אך גם לעיתים מושלג בחורף.
שבילים ודרכים
ביער ניתן לסייר בכמה מסלולים: סימון השבילים הוא אדום, כחול, ירוק או שחור: אין משמעות לצבעים מלבד להבדיל בין השבילים השונים באותו אזור, כולם שבילים של עד 10 ק"מ הליכה.
ביער מספר מסלולי טיול: מסלול קצר מסומן באדום - מתחיל בשמורת פרחי הבר. יורדים במערכת מדרגות לעבר אנדרטת הצנחנים בה נמצא חניון מסודר עם שולחנות. את הדרך חזרה ניתן לעשות באותו מסלול או לעלות דרומה לעבר רחוב משה דיין, עליה של כ-500 מטר במעלה הנחל בתוך יער מוצל.
מסלול בינוני - כניסה דרך שער הכניסה המזרחי הליכה על דרך הרכב עד למפגש עם 'שביל שפן הסלע' שמסומן בשחור, נגיע לדרך אפר רחבה המסומנת בירוק וקרויה "דרך היער". נפנה בה מערבה (שמאלה) ונצעד לעבר חניון קק"ל באנדרטת הצנחנים. במפגש שבילים נפנה ימינה לעבר חניון הצנחנים, משם עליה בשביל מסודר המסומן באדום לעבר שמורת פרחי הבר.
מסלול ארוך מסומן בירוק - המסלול קרוי "דרך היער" מגיע לחלקו המזרחי של היער במקביל לערוץ הנחל (ואדי אל חפי), הליכה של כקילומטר עד לנקודה המזרחית ביותר. משם נפנה בדרך המתפצלת לצפון–מערב (שמאלה), נמשיך כ-300 מטר בהתאם לסימון הירוק, עד למפגש עם דרך אספלט, כאן נפנה דרומה בדרך העפר היורדת חזרה לעבר הערוץ המרכזי, נמשיך מערבה "בדרך היער" לנקודת ההתחלה באזור אנדרטת הצנחנים.
מסלול שביל השפן (סימון שחור)  -  הכניסה מצד טיילת ליפקין שחק. נעבור את חלקה הבנוי, נחלוף על פני שער ירוק וממשיך כ 20 צעדים בדרך אפר לתחילת המסלול. בדרך המתפצלת מדרך היער לימין (ישנו שילוט אל תחילת שביל השפן) נתחיל את המסלול ונרד המדרון היער, הדרך מפותלת מעט. הירידה מסתיימת בסמוך למתקן המים של הגיחון. כדי לעשות מסלול מעגלי ולחזור לנקודת ההתחלה ניתן להמשיך שמאלה עם הדרך המסומנת בירוק וקרויה "דרך היער" בשביל רחב. נגיע עד פיצול שבילים ונפנה שוב שמאלה להמשיך עם דרך היער עד לחזרה לטיילת.
פעילות קהילתית
אתרי הטבע, הארכאולוגיה וההנצחה בשכונת פסגת זאב זכו בשנת 2019 למבט מחודש ותוכנית עבודה סדירה, ובניהם היער הקהילתי השוכן בין פסגת זאב ונווה יעקב. התחום מנוהל במינהל הקהילתי באגף "טבע ומורשת בפסגה". תחום הטבע והמורשת מקדם את היכרות התושבים עם האוצרות והסיפורים הפרוסים באזור, משמר את הטבע והמורשת שבפסגת זאב. בין היתר האגף מוביל לתרבות פנאי בשטחים הפתוחים והטבעיים שבפסגת זאב, לצד קידום אופי פעילות ואורח חיים מקיים השומר על איכות הסביבה. בשנת 2021 התחדשה פעילות היער וחזון היער שנכתב ב-2006 בשיתוף התושבים והמנהל הקהילתי הוקם לתחייה: יער מיר ישמש כיער קהילתי פתוח ונגיש לכל, מקום מפגש המאפשר מגוון פעילויות וחוויות, תוך איזון בין שימור הצומח, החי והמורשת, פיתוח ושימוש נאות. היער משפיע על הקהילה והיא משפיעה עליו בעבר, בהווה ובעתיד. (החזון הקהילתי ליער מיר, ספטמבר, 2006)